**NÁRODNÁ RADA SLOVENSKEJ REPUBLIKY**

**IX. volebné obdobie**

Č.:KNR-VSV-4313/2025/8

**737a**

# Spoločná správa

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov (tlač 737)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Výbor Národnej rady Slovenskej republiky pre sociálne veci ako gestorský výbor **k vládnemu návrhu zákona**, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov **(tlač 737)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

 Národná rada Slovenskej republiky uznesením č. 865 z 3. apríla 2025 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky,

 Výboru Národnej rady Slovenskej republiky pre hospodárske záležitosti,

 Výboru Národnej rady Slovenskej republiky pre sociálne veci a

 Výboru Národnej rady Slovenskej republiky pre zdravotníctvo.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

 Vládny návrh zákona, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov **(tlač 737) prerokovali a odporučili** Národnej rade Slovenskej republiky **schváliť**:

 Ústavnoprávny výbor Národnej rady Slovenskej republiky uznesením č. 296 z 22. mája 2025,

 Výbor Národnej rady Slovenskej republiky pre hospodárskej záležitosti uznesením
č. 166 z 22. mája 2025,

 Výbor Národnej rady Slovenskej republiky pre sociálne veci uznesením č. 104 z 26. mája 2025,

 Výbor Národnej rady Slovenskej republiky pre zdravotníctvo uznesením č. 118 z 27. mája 2025.

**IV.**

 Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I prvom bode úvodná veta znie: „V § 2 ods. 3 sa písmeno c) dopĺňa štvrtým a piatym bodom, ktoré znejú:“ a za bod 4 sa vkladá bod 5, ktorý znie:

„5. Ministerstva vnútra Slovenskej republiky, ktorý je členom letovej posádky lietadla v správe Ministerstva vnútra Slovenskej republiky alebo v užívaní Ministerstvom vnútra Slovenskej republiky, palubným sprievodcom na palube takéhoto lietadla alebo ktorý je Ministerstvom vnútra Slovenskej republiky určený na plnenie úloh na palube takéhoto lietadla,“.

Úprava zákona č. 462/2007 Z. z. o organizácii pracovného času v doprave je nevyhnutná pre zamestnancov Ministerstva vnútra SR, ktorí vykonávajú činnosti spojené s leteckou prevádzkou, pretože všeobecné ustanovenia Zákonníka práce neposkytujú dostatočný rámec pre špecifické požiadavky tejto profesie. Letecká prevádzka si vyžaduje flexibilné rozvrhnutie pracovného času, čo štandardné limity Zákonníka práce neumožňujú. Vzhľadom na to, že limity ustanovené v zákone č. 462/2007 Z. z. sa v súčasnosti nevzťahujú na zamestnancov Ministerstva vnútra SR, je potrebné zaviesť obdobné osobitné pravidlá, ktoré budú reflektovať špecifiká tejto činnosti aj s ohľadom aj európske štandardy v oblasti organizácie pracovného času v leteckej doprave. Kontrolu dodržiavania ustanovení vzťahujúcich sa na týchto zamestnancov a ich zamestnávateľa bude v súlade s § 2 ods. 4 zákona č. 125/2006 Z. z. o inšpekcii práce vykonávať príslušný útvar Ministerstva vnútra SR.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I bod 3 znie:

„3. V § 16 ods. 1 sa vypúšťajú slová „§ 16 ods. 3,“ a slová „ods. 3, 4 a 8, § 18 ods. 1 a ods. 2 písm. a), § 19 a 20“ sa nahrádzajú slovami „ods. 6, 7 a 11, § 18 ods. 1 a ods. 2 písm. a), § 19 a § 20 ods. 1 a 2“.“.

Vypúšťa vnútorný odkaz na definíciu v § 16 ods. 3. Ak sa definícia určitého pojmu používa v ustanovení, ktoré sa na zamestnanca  podľa § 2 ods. 3 písm. c) tretieho bodu vzťahuje, vzťahuje sa naňho aj príslušná definícia, ak to zákon výslovne nevylučuje.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I štvrtom bode úvodnej vete sa slová „pripája táto veta“ nahrádzajú slovami „pripájajú tieto vety“ a na konci sa pripája táto veta: „Na zamestnanca podľa § 2 ods. 3 písm. c) piateho bodu sa vzťahujú aj ustanovenia § 17 ods. 1 písm. a) a b), ods. 2 písm. b) druhého až piateho bodu, ods. 6 a 11 a § 19 ods. 1.“.

Úprava zákona č. 462/2007 Z. z. o organizácii pracovného času v doprave je nevyhnutná pre zamestnancov Ministerstva vnútra SR, ktorí vykonávajú činnosti spojené s leteckou prevádzkou, pretože všeobecné ustanovenia Zákonníka práce neposkytujú dostatočný rámec pre špecifické požiadavky tejto profesie. Letecká prevádzka si vyžaduje flexibilné rozvrhnutie pracovného času, čo štandardné limity Zákonníka práce neumožňujú. Vzhľadom na to, že limity ustanovené v zákone č. 462/2007 Z. z. sa v súčasnosti nevzťahujú na zamestnancov Ministerstva vnútra SR, je potrebné zaviesť obdobné osobitné pravidlá, ktoré budú reflektovať špecifiká tejto činnosti aj s ohľadom aj európske štandardy v oblasti organizácie pracovného času v leteckej doprave. Kontrolu dodržiavania ustanovení vzťahujúcich sa na týchto zamestnancov a ich zamestnávateľa bude v súlade s § 2 ods. 4 zákona č. 125/2006 Z. z. o inšpekcii práce vykonávať príslušný útvar Ministerstva vnútra SR.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I sa za bod 5 vkladá nový bod 6, ktorý znie:

„6. V § 16 ods. 2 sa na konci bodka nahrádza čiarkou a pripájajú sa tieto slová: „ak osobitný predpis3a) neustanovuje inak.“

Nasledujúce body sa primerane prečíslujú.

Doplnenie vyvolané úpravou novelizačného bodu 3.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I sa za bod 9 vkladá nový bod 10, ktorý znie:

„10. Za § 20 sa vkladá § 20a, ktorý znie:

„§ 20a

1. Maximálny pracovný čas zamestnanca podľa § 2 ods. 3 písm. c) piateho bodu môže byť predĺžený
2. o jednu hodinu, najviac však dvakrát v priebehu siedmich po sebe nasledujúcich dní pre základnú posádku,
3. o dve hodiny pre zosilnenú posádku, ak ide o let s dvomi vzletmi, pričom medzi jedným zo vzletov a následným pristátím uplynie viac ako deväť hodín, a
4. o jednu hodinu pre zdvojenú posádku, ak ide o let s dvomi vzletmi, pričom medzi jedným zo vzletov a následným pristátím uplynie viac ako deväť hodín.
5. Zamestnávateľ môže pracovný čas zamestnanca podľa § 2 ods. 3 písm. c) piateho bodu rozdeliť v jednej pracovnej zmene najviac na dve časti, ak ide o základnú posádku a sú súčasne splnené tieto podmienky:
6. čas prerušenia je najmenej tri hodiny,
7. celkový pracovný čas počas 24 po sebe nasledujúcich hodín nie je presiahnutý,
8. doba prestávky sa započítava polovicou do pracovného času a
9. sú zabezpečené vhodné podmienky na odpočinok, možnosti odpočinku na lôžku pri prerušení dlhšom ako 6 hodín alebo v čase medzi 02.00 a 06.00 miestneho času v časovom pásme, na ktoré má zamestnanec prispôsobený denný biorytmus.
10. Zamestnávateľ je povinný rozvrhnúť pracovný čas zamestnanca podľa § 2 ods. 3 písm. c) piateho bodu tak, aby mal nepretržitý odpočinok najmenej 36 hodín, ktorý zahŕňa dve po sebe nasledujúce nočné obdobia v trvaní najmenej 8 hodín, spadajúce do časového rozmedzia medzi 22.00 a 8.00 hodinou miestneho času. Čas medzi skončením jedného a začatím nasledujúceho pravidelného odpočinku nesmie presiahnuť 168 hodín. Tento pravidelný odpočinok sa najmenej dvakrát v kalendárnom mesiaci predlžuje na dva po sebe nasledujúce miestne dni.
11. Zamestnávateľ je povinný rozvrhnúť pracovný čas zamestnanca podľa § 2 ods. 3 písm. c) piateho bodu tak, aby nepresiahol
12. 60 hodín v priebehu 7 po sebe nasledujúcich dní,
13. 110 hodín v priebehu 14 po sebe nasledujúcich dní,
14. 190 hodín v priebehu 28 po sebe nasledujúcich dní.
15. Zamestnávateľ môže zamestnancovi podľa § 2 ods. 3 písm. c) piateho bodu nariadiť pracovnú pohotovosť mimo pracoviska na dohodnutom mieste najviac
16. 12 hodín počas 24 po sebe nasledujúcich hodín,
17. 72 hodín počas 28 po sebe nasledujúcich dní.
18. Čas zamestnanca podľa § 2 ods. 3 písm. c) piateho bodu strávený v pracovnej pohotovosti mimo pracoviska na dohodnutom mieste sa do pracovného času započítava tretinou.

1. Zamestnávateľ je povinný rozvrhnúť pracovný čas zamestnanca podľa § 2 ods. 3 písm. c) piateho bodu tak, aby súčet celkového pracovného času vrátane času pracovnej pohotovosti na pracovisku a pracovnej pohotovosti mimo pracoviska nepresiahol v kalendárnom roku 2 100 hodín.
2. Súčet celkového pracovného času vrátane času pracovnej pohotovosti zamestnanca podľa § 2 ods. 3 písm. c) piateho bodu možno zvýšiť len na základe dohody medzi zamestnávateľom a zástupcami zamestnancov alebo na základe dohody zamestnávateľa so zamestnancom.“.“.

Nasledujúce body sa primerane prečíslujú.

Úprava zákona č. 462/2007 Z. z. o organizácii pracovného času v doprave je nevyhnutná pre zamestnancov Ministerstva vnútra SR, ktorí vykonávajú činnosti spojené s leteckou prevádzkou, pretože všeobecné ustanovenia Zákonníka práce neposkytujú dostatočný rámec pre špecifické požiadavky tejto profesie. Letecká prevádzka si vyžaduje flexibilné rozvrhnutie pracovného času, čo štandardné limity Zákonníka práce neumožňujú. Vzhľadom na to, že limity ustanovené v zákone č. 462/2007 Z. z. sa v súčasnosti nevzťahujú na zamestnancov Ministerstva vnútra SR, je potrebné zaviesť obdobné osobitné pravidlá, ktoré budú reflektovať špecifiká tejto činnosti aj s ohľadom aj európske štandardy v oblasti organizácie pracovného času v leteckej doprave. Kontrolu dodržiavania ustanovení vzťahujúcich sa na týchto zamestnancov a ich zamestnávateľa bude v súlade s § 2 ods. 4 zákona č. 125/2006 Z. z. o inšpekcii práce vykonávať príslušný útvar Ministerstva vnútra SR.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I sa za bod 10 vkladá nový bod 11, ktorý znie:

„11. V § 32 sa na konci bodka nahrádza čiarkou a pripájajú sa tieto slová: „ak osobitný predpis16e) neustanovuje inak.“.“

Poznámka pod čiarou k odkazu 16e znie:

„16e) § 2 ods. 4 zákona č. 125/2006 Z. z. v znení neskorších predpisov.“.

 Nasledujúce body sa primerane prečíslujú.

Úprava zákona č. 462/2007 Z. z. o organizácii pracovného času v doprave je nevyhnutná pre zamestnancov Ministerstva vnútra SR, ktorí vykonávajú činnosti spojené s leteckou prevádzkou, pretože všeobecné ustanovenia Zákonníka práce neposkytujú dostatočný rámec pre špecifické požiadavky tejto profesie. Letecká prevádzka si vyžaduje flexibilné rozvrhnutie pracovného času, čo štandardné limity Zákonníka práce neumožňujú. Vzhľadom na to, že limity ustanovené v zákone č. 462/2007 Z. z. sa v súčasnosti nevzťahujú na zamestnancov Ministerstva vnútra SR, je potrebné zaviesť obdobné osobitné pravidlá, ktoré budú reflektovať špecifiká tejto činnosti aj s ohľadom aj európske štandardy v oblasti organizácie pracovného času v leteckej doprave. Kontrolu dodržiavania ustanovení vzťahujúcich sa na týchto zamestnancov a ich zamestnávateľa bude v súlade s § 2 ods. 4 zákona č. 125/2006 Z. z. o inšpekcii práce vykonávať príslušný útvar Ministerstva vnútra SR.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. I 12. bode v poznámke pod čiarou k odkazu 21b sa na začiatok vkladá nová veta, ktorá znie: „Čl. 39 nariadenia (EÚ) č. 165/2014 v platnom znení.“.

Legislatívno-technická úprava, ktorá v poznámke pod čiarou dopĺňa relevantné ustanovenie nariadenia (EÚ) č. 165/2014, ktoré ustanovuje základné povinnosti v oblasti odbornej prípravy kontrolných úradníkov, ktoré vykonávacie nariadenie (EÚ) 2024/1886, uvedené v poznámke pod čiarou k odkazu 21b, obsahovo špecifikuje zahŕňajúc usmernenia na uľahčenie vykonávania príslušných ustanovení nariadenia (EÚ) č. 165/2014.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 20. bode sa slová „vkladá čiarka a“ nahrádzajú slovom „vkladajú“.

Gramatická úprava.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v prvom bode v riadku F2 sa slová „mzdou/platbou“ nahrádzajú slovami „mzdou alebo platbou“.

Gramatická úprava nahrádzajúca znak lomky spojkou „alebo“.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v druhom bode riadkoch H3, H4 a H5 sa slovo „považované“ nahrádza slovami „považuje sa“.

Gramatická úprava.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v druhom bode v riadku H12 sa slová „listov/kariet“ nahrádzajú slovami „listov alebo kariet“.

Gramatická úprava nahrádzajúca znak lomky spojkou „alebo“.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v druhom bode riadku H15 sa slová „údaje nie sú“ nahrádzajú slovami „údaje na nich nie sú“.

Gramatická úprava.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v druhom bode v riadku I1 sa slová „trajekt/vlak“ nahrádzajú slovami „trajekt alebo vlak“.

Gramatická úprava nahrádzajúca znak lomky spojkou „alebo“.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. V čl. I 25. bode v prílohe č. 3 v druhom bode v riadku I2 sa slová „Článok 34 ods. 2“ nahrádzajú slovami „Článok 34 ods. 6“.

Legislatívno-technická oprava nesprávne uvedeného ustanovenia nariadenia (EÚ) č. 165/2014.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. Za čl. I sa vkladá nový čl. II, ktorý znie:

„**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z., zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z., zákona č. 157/2020 Z. z., zákona č. 294/2020 Z. z., zákona č. 326/2020 Z. z., zákona č. 76/2021 Z. z., zákona č. 215/2021 Z. z., zákona č. 407/2021 Z. z., zákona č. 412/2021 Z. z., uznesenia Ústavného súdu Slovenskej republiky č. 539/2021 Z. z., zákona č. 82/2022 Z. z., zákona č. 125/2022 Z. z., zákona č. 222/2022 Z. z., zákona č. 248/2022 Z. z., zákona č. 350/2022 Z. z., zákona č. 376/2022 Z. z., zákona č. 1/2023 Z. z., zákona č. 50/2023 Z. z., zákona č. 309/2023 Z. z., zákona č. 530/2023 Z. z., zákona č. 172/2024 Z. z., zákona č. 178/2024 Z. z., zákona č. 323/2024 Z. z., zákona č. 324/2024 Z. z., zákona č. 399/2024 Z. z. a zákona č. 77/2025 Z. z. sa dopĺňa takto:

Príloha č. 1b sa dopĺňa písmenom e), ktoré znie:

„e) civilnom letectve pri

1. zabezpečovaní prevádzky letiska,

2. poskytovaní služieb pozemnej obsluhy,

3. zaisťovaní ochrany civilného letectva pred činmi protiprávneho zasahovania.“.“.

Nasledujúce články sa primerane prečíslujú.

V súvislosti s uvedeným doplnením sa primerane upraví aj názov zákona.

Cieľom doplnenia je umožniť letiskovým spoločnostiam flexibilnejšie plánovanie pracovných síl reflektujúc reálne potreby prevádzky v rôznych obdobiach roka. S prevádzkou letiska súvisia činnosti a práce, ktorých vykonávanie nie je potrebné zabezpečovať počas celého roka, resp. je potrebné ich zabezpečovať zvýšeným počtom osôb len v určitom období roka, najmä v letnej sezóne. V prípade prevádzky letiska ide napríklad o údržbu trávnatých plôch a odpratávanie snehu, v prípade služieb pozemnej obsluhy ide napríklad o nakladanie väčšieho počtu batožiny cestujúcich a v prípade zaisťovania ochrany civilného letectva pred činmi protiprávneho zasahovania ide napríklad o potrebu vykonávať detekčnú kontrolu väčšieho poštu cestujúcich. Z uvedeného vyplýva, že letisková spoločnosť, ako prevádzkovateľ letiska, nepotrebuje mať v trvalom pracovnom pomere počas letnej sezóny a zimnej sezóny rovnaký počet zamestnancov, keďže vykonávanie príslušných činností a poskytovanie príslušných služieb je závislé od striedania ročných období, každý rok sa opakujú a nepresahujú osem mesiacov v kalendárnom roku, t. j. ide o sezónnu prácu. Vzhľadom na opakovateľnosť týchto činností v závislosti od klimatických a prevádzkových podmienok, ktoré nepresahujú osem mesiacov v kalendárnom roku, ich možno považovať za sezónnu prácu podľa Zákonníka práce. Zákonné ukotvenie tejto kategórie činností ako sezónnych umožní prevádzkovateľom letísk a ich zmluvným partnerom efektívnejšie plánovanie a organizáciu pracovných síl. V praxi sa často vyskytuje potreba flexibilne reagovať na zvýšené počty pohybov lietadiel a cestujúcich počas letných a zimných mesiacov, pričom zachovanie rovnakého počtu zamestnancov počas celého roka by bolo neekonomické a neefektívne. Legislatívne uznanie týchto prác ako sezónnych poskytne zamestnávateľom právnu istotu pri uzatváraní pracovnoprávnych vzťahov na určitý čas. Tento návrh zároveň reflektuje potreby leteckého sektora, ktorý je jedným z kľúčových článkov dopravnej infraštruktúry štátu a má strategický význam pre hospodárstvo a mobilitu obyvateľstva Slovenskej republiky. Zavedením tejto právnej úpravy sa Slovenská republika zároveň priblíži k praxi viacerých členských štátov Európskej únie, v ktorých obdobné sezónne mechanizmy v oblasti civilného letectva už dlhodobo fungujú.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. II bod 9 znie:

„9. V § 51 ods. 3 písm. h) sa slová „podľa osobitných predpisov,11h)“ nahrádzajú slovami „podľa leteckého predpisu alebo osobitných predpisov, 11h)“.

Poznámka pod čiarou k odkazu 11h znie:

„11h) Príloha IV nariadenia (EÚ) č. 1178/2011 v platnom znení.

Príloha IV nariadenia (EÚ) 2015/340  v platnom znení.“.“.

Legislatívno-technická úprava, ktorá aktualizuje a dopĺňa poznámku pod čiarou k odkazu 11h v súvislosti s rozšírením povinností navrhovaným v čl. II bode 2 návrhu zákona, za ktorých porušenie musí byť následne rozšírené aj ukladanie pokút.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

1. Za čl. II sa vkladá nový čl. III, ktorý znie:

„Čl. III

 Zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z., zákona č. 341/2020 Z. z., zákona č. 310/2021 Z. z., zákona č. 429/2021 Z. z., zákona č. 502/2021 Z. z., zákona č. 8/2024 Z. z. a zákona č. 296/2024 Z. z. sa mení a dopĺňa takto:

1. V § 1 písm. d) sa slovo „a“ za slovami „(ďalej len „príspevok“)“ nahrádza čiarkou a na konci sa pripájajú tieto slová „a príspevku na podporu bezpečnosti štátu“.
2. Za § 24a sa vkladá § 24b, ktorý vrátane nadpisu znie:

„§ 24b

Osobitné ustanovenia o príspevku na podporu bezpečnosti štátu

(1) Príspevok na podporu bezpečnosti štátu možno poskytnúť na

1. zabezpečenie prevádzky letiskovej infraštruktúry, ktorá je nutná na bezpečnosť štátu,
2. investície do letiskovej infraštruktúry, ktorá je nutná na bezpečnosť štátu,
3. zabezpečenie hraničnej kontroly cestujúcich na letisku.

(2) Ministerstvo dopravy môže v príslušnom rozpočtovom roku poskytnúť po dohode s Ministerstvom vnútra Slovenskej republiky príspevok na podporu bezpečnosti štátu letiskovej spoločnosti,

1. ktorá prevádzkuje letisko, ktoré je hraničným priechodom na vonkajšej hranici,80a) ak ide o poskytnutie príspevku podľa odseku 1 písm. c),
2. ktorá spĺňa podmienky podľa § 24a ods. 1 písm. a) až g),
3. ktorej účet zriadený v banke alebo v pobočke zahraničnej banky je používaný len na účel prijatia a použitia príspevku na podporu bezpečnosti štátu.

(3) Splnenie podmienok podľa § 24a ods. 1 písm. a) a b) a podľa odseku 2 písm. c) preukazuje letisková spoločnosť písomným vyhlásením na základe žiadosti ministerstva dopravy najneskôr do piatich dní odo dňa doručenia tejto žiadosti. Splnenie podmienok podľa § 24a ods. 1 písm. c) až g) overuje ministerstvo dopravy v informačnom systéme verejnej správy.63)

(4) Príspevok na podporu bezpečnosti štátu možno poskytnúť na základe schválenia jeho poskytnutia ministrom dopravy a zmluvy podľa § 18.

(5) Príspevok na podporu bezpečnosti štátu nemožno poskytnúť ani použiť na

1. splácanie úverov, pôžičiek alebo úrokov z prijatých úverov alebo pôžičiek,
2. úhradu miezd, platov, služobných príjmov, ostatných osobných vyrovnaní a výdavkov, ktoré nesúvisia alebo nie sú v súlade s účelom, na ktorý bol príspevok poskytnutý.

(6) Na poskytovanie príspevku na podporu bezpečnosti štátu sa vzťahujú § 22 ods. 1 až 4 a 8, § 23 a § 25 ods. 4 až 9.“.

Poznámka pod čiarou k odkazu 80a znie:

„80a) § 4 ods. 1 písm. b) zákona č. 404/2011 Z. z. o pobyte cudzincov a o zmene a doplnení niektorých zákonov.“.

1. V § 25 ods. 3 sa nad slovom „podpisom“ odkaz „80a)“ nahrádza odkazom „80aa)“.

Poznámka pod čiarou k odkazu 80aa znie:

„80aa) Čl. 3 ods. 12 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014) v platnom znení.“.“.

Nasledujúci článok sa primerane prečísluje.

V súvislosti s uvedeným doplnením sa primerane upraví aj názov zákona.

Zohľadňujúc úpravu oblasti pracovného času členov letovej posádky lietadla v správe alebo užívaní Ministerstva vnútra SR, palubných sprievodcov na palube takéhoto lietadla, alebo osôb, ktoré sú Ministerstvom vnútra SR určené na plnenie úloh na palube takéhoto lietadla je potrebné vytvoriť vhodné podmienky na ich odpočinok v prípade pracovnej pohotovosti na pracovisku. Keďže lietadlá, ktoré sú v majetku štátu a v správe alebo užívaní Ministerstva vnútra SR sú umiestnené na letisku prevádzkovanom letiskovou spoločnosťou, navrhuje sa poskytnúť príspevok na bezpečnosť štátu priamo letiskovej spoločnosti, ktorá bude môcť riešiť otázku zhotovenia alebo úpravy exitujúcej letiskovej infraštruktúry pre potreby uvedených osôb. Keďže v priestoroch letiska prevádzkovaného letiskovou spoločnosťou prebieha proces hraničnej kontroly aj niektorých osôb prepravovaných lietadlami vykonávajúcimi lety v štátnom záujme, vrátane členov posádok, palubných sprievodcov, ako aj iných osôb, navrhuje sa umožniť použiť uvedený príspevok aj na zlepšenie zabezpečenia hraničnej kontroly s cieľom urýchliť proces kontroly tak, aby zbytočne nedochádzalo k potrebe „predlžovať“ pracovné časy najmä členov posádok.

**Výbor NR SR pre hospodárskej záležitosti**

**Gestorský výbor odporúča schváliť.**

1. V čl. III sa slová „1. júla“ nahrádzajú slovami „15. júla“. V súvislosti s navrhovanou úpravou sa v čl. II, 10. bode, nadpise pod § 57l slová „1. júla“ nahrádzajú slovami „15. júla“.

Zmena účinnosti súvisí s predpokladaným termínom prerokovania návrhu zákona na schôdzi Národnej rady Slovenskej republiky ako aj potrebou dodržania lehôt podľa [čl. 87 ods. 2 až 4 a čl. 102 ods. 1 písm. o)] Ústavy Slovenskej republiky.

**Ústavnoprávny výbor NR SR**

**Výbor NR SR pre hospodárskej záležitosti**

**Výbor NR SR pre sociálne veci**

**Výbor NR SR pre zdravotníctvo**

**Gestorský výbor odporúča schváliť.**

**V.**

 **Gestorský výbor** na základe stanovísk výborov k vládnemu návrhu, ktorým sa mení a dopĺňa zákon č. 462/2007 Z. z. o organizácii pracovného času v doprave a o zmene a doplnení zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z. v znení neskorších predpisov a ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov **(tlač 737)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schválených pozmeňujúcich a doplňujúcich návrhov

**schváliť.**

**VI.**

 Gestorský výbor odporúča **hlasovať o návrhoch 1** **až 18** v štvrtej časti tejto spoločnej správy **spoločne** so stanoviskom gestorského výboru **schváliť.**

 **Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci
č. 115 z 27. mája 2025.

 Týmto uznesením výbor zároveň poveril spoločnú spravodajkyňu **Janu Vaľovú**, aby na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Jána Richtera, Dagmar Kramplovú, Jozefa Cecha, Ľubicu Laššákovú, Zdenku Mačicovú, Alenu Novákovú a Michala Stušku za náhradníkov spravodajcu.

 Bratislava 27. mája 2025

**Ján Richter v.r.**

**predseda výboru**